CELEX: 62009TN0447
Language: mt
Date: 2009-11-06 00:00:00
Title: Kawża T-447/09: Rikors ippreżentat fis- 6 ta’ Novembru 2009 — Centre national de la recherche scientifique vs Il-Kummissjoni

30.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/55
            
         Rikors ippreżentat fis-6 ta’ Novembru 2009 — Centre national de la recherche scientifique vs Il-Kummissjoni
   (Kawża T-447/09)
   2010/C 24/98
   Lingwa tal-kawża: Il-Franċiż
   
      Partijiet
   
   
      Rikorrent: Centre national de la recherche scientifique (Pariġi, Franza) (rappreżentant: N. Lenoir, avukat)
   
      Konvenuta: Il-Kummissjoni tal-Komunitajiet Ewropej
   
      Talbiet tar-rikorrent
   
   
               —
            
            
               tannulla d-deċiżjoni tat-28 ta’ Awwissu 2009 dwar it-tpaċija bejn l-ammont riċevibbli mnissel mill-Kuntratt FP7 239108 ICT — VAMDC/=PF=, minn naħa, u l-allegat ammont riċevibbli dovut lill-Komunità dovut mis-CNRS u mitlub abbażi tal-Kuntratt NEMAGENETAG, min-naħa l-oħra;
            
         
               —
            
            
               tikkundanna lill-Kummissjoni għall-ispejjeż kollha tal-kawża.
            
         
      Motivi u argumenti prinċipali
   
   B’dan ir-rikors, is-Centre national de la recherche scientifique (CNRS) jitlob l-annullament tal-att ta’ tpaċija, li jinsab fid-Deċiżjoni BUDG/C3 D(2009) 10.5 — 1232, tat-28 ta’ Awwissu 2009, li permezz tagħha l-Kummissjoni rkuprat is-somom imħallsa lir-rikorrent fil-kuntest tal-Kuntratt NEMAGENETAG dwar proġett tas-sitt programm-qafas ta’ riċerka u ta’ żvilupp teknoloġiku.
   Insostennn tal-motiv tiegħu, ir-rikorrent iressaq tliet motivi bbażati:
   
               —
            
            
               fuq ksur tad-drittijiet tad-difiża sa fejn id-Deċiżjoni ttieħdet mingħajr ma l-Kummissjoni eżaminat l-elementi dettaljati tar-risposta tas-CNRS għar-rapport tal-verifika finali;
            
         
               —
            
            
               fuq żbalji ta’ liġi u żbalji manfesti fl-evalwazzjoni tal-fatti li jaffettwaw id-Deċiżjoni u li wasslu lill-Kummissjoni, minn naħa, sabiex tiċħad infiq billi emendat il-kriterji ta’ evalwazzjoni tal-ispejjeż eliġibbli u, min-naħa l-oħra, sabiex teskludi b’mod żbaljat elementi probatorji tal-ispejjeż inkorsi għall-proġett;
            
         
               —
            
            
               fuq ksur tal-Artikolu 73(1) tar-Regolament Finanzjarju, sa fejn, fl-ewwel lok, l-ammont riċevibbli kkontestat ma setax jitqies bħala “ċert, ta’ ammont fiss u dovut” minħabba n-natura serja tal-kontestazzjoni li huwa kien is-suġġett tagħha, fit-tieni lok, l-ammontI ricevibili, li taw lok għal tpaċija bejniethom, ma setgħux jitqiesu bħala reciproċi, peress li wieħed huwa kollettiv, filwaqt li l-ieħor huwa personali, u fl-aħħar nett l-ammont ta’ finanzjament minn qabel dovut taħt il-Kuntratt VAMXC ma kienx dovut fil-mument tal-adozzjoni tal-att ta’ tpaċija.